সোমবার রাতেই আসন্ন পঞ্চায়েত নির্বাচনের জন্য মনোনয়ন জমা দেওয়ার সময়সীমা একদিন বাড়িয়ে দেয় রাজ্য নির্বাচন কমিশন। যদিও মঙ্গলবার সকালে সেই নির্দেশিকা ফিরিয়ে নেয় কমিশন। এরই মধ্যে মঙ্গলবার বেলার দিকে অফিসে যাওয়ার সময়ে বর্ধমানে কার্জন গেট চত্বরে দেবাশিস মুখোপাধ্যায় নামে এক সরকারি কর্মী দুষ্কৃতীদের হাতে আক্রান্ত হন। লাঠি দিয়ে বেধড়ক মারধর করা হয় তাঁকে। পরে খবর পেয়ে সরকারি আধিকারিকরা এসে উদ্ধার করেন তাঁকে। ততক্ষণে বেগতিক বুঝে এলাকা ছেড়ে চম্পট দেয় দুষ্কৃতীরা।